Studentët amerikanë të pasigurt për të ardhmen
Borxhi për të paguar studimet arriti shifrën 1 trilion dollarë
Kate Duffy është studente artesh në Universitetin Amerikan. Ajo diplomohet pas se një muaji. Shoqja e Duffy-t Angela Miller po ashtu është në prag të diplomimit. Të dyja shpresojnë që ta bëjnë karrierën në muzikë dhe dramë. Por prioriteti kryesor është që të gjejnë çdo lloj pune. Ato e kanë paguar shkollën me hua studentore në një nga universitetet më të shtrenjta në vend. Dhe kur të diplomohen secila prej tyre do të ketë një borxh afro 200 mijë dollarësh. Fakulteti i biznesit i universitetit organizon aktivitete me modele intervistash dhe lidhje profesionale për studentët, për t’i ndihmuar që të përmirësojnë aftësitë për të aplikuar për punë. Por zëvendës dekani Lawrence Ward thotë se një program universitar nuk është krijuar në formë të tillë që thjesht t’u gjejë studentëve punë. Studentja e degës së biznesit Alexandra Golomb është dakord. Nga ana tjetër Paul Oehler, drejtori i programit të teknologjisë së zërit në universitet, ka një tjetër mendim. Ai do që çdo i diplomuar të punojë. Dara Hirsch është një nga studentët e Oehler. Ajo thjesht do një punë, çfarëdolloj pune. Në Departamentin e Dramës dhe Arteve, Kate Duffy thotë se ka në plan të qëndrojë në Uashington pas diplomimit me shpresën që të gjejë një punë që t’i pëlqejë. Ndërkohë, Duffy thotë se do të shijojë çdo moment që i ka mbetur nga universiteti para se të përballet me realitetin.